【节日祝福】祝天下母亲节日快乐！《游子吟》
孟郊
慈母手中线，游子身上衣。
临行密密缝，意恐迟迟归。
谁言寸草心，报得三春晖。
《燕诗示刘叟》选
白居易
思尔为雏日，高飞背母时。
当时父母念，今日尔应知。
《十五》
王安石
将母邗沟上，留家白邗阴。
月明闻杜宇，南北总关心。
《岁暮到家》
蒋士铨
爱子心无尽， 归家喜及辰。
寒衣针线密， 家信墨痕新。
见面怜清瘦， 呼儿问苦辛。
低徊愧人子， 不敢叹风尘。
《思母》
舆恭
霜陨芦花泪湿衣，白头无复倚柴扉。
去年五月黄梅雨，曾典袈裟籴米归。
编辑：黄超